John Lennons drapsmann nektet prøveløslatelse for niende gang
Dermed må 61-åringen vente i ytterligere to år, for han kan søke om å bli løslatt på prøve for tiende gang, skriver Daily News. Avisen skriver at et utvalg bestående av tre medlemmer har avvist Chapmans søknad om å bli prøveløslatt. Det er ikke kjent på hvilket grunnlag, men John Lennons enke, Yoko Ono skal ha motsatt seg at mannen som er dømt for drapet på hennes ektemann, blir løslatt. Fikk du med deg denne? VG+: Slik var John Lennons siste timer (krever innlogging) Chapman avfyrte fem skudd den 8. desember 1980 utenfor leiligheten hvor Lennon bodde på Manhattan, og traff det tidligere «Beatles»-medlemmet fire ganger foran hans kone, Yoko Ono. Han ble i 1981 dømt til fengsel imellom 20 år livstid for drapet. Chapman var 25 år da gjerningen skjedde og han soner nå en dom på 20 år til livstid. Drapet er i Lennon-biografien «Lennon - The Definitive Biography» av Ray Coleman blitt beskrevet slik: «En stemme ropte ut: «Mr. Lennon?» Mens John snudde seg rundt, skjøt morderen hans fem skudd fra en 38 kalibers revolver inn i ryggen hans. I motsetning til det folk flest tror, så ble John ikke skutt i brystet. Kulene traff ham i armen, og mest ryggen mens han snudde seg mot morderen». Chapman som har søkt om prøveløslatelse annethvert år de siste årene, er blitt karakterisert som en mønsterfange som utfører sine plikter og holder seg unna bråk. Da han søkte om prøveløslatelse i 2008, utløste det massive protester fra Lennon-fans verden over. 1100 brev ble sendt inn for å forhindre prøveløslatelsen, mens tre ble sendt inn som støtte til Chapman. Denne gangen ser det imidlertid annerledes ut. Kun fire brev er mot og to brev er for prøveløslatelse, skrev CNN. Da Chapman søkte om prøveløslatelse forrige gang i 2014, oppga han at han nå «hadde funnet Jesus - og at han var en idiot som drepte John Lennon».
John Lennons drapsmann, Mark David Chapman (61), ble lørdag nektet prøveløslatelse. For niende gang.